stanford-oval/wikipedia huggingface dataset:
Alpi Pasma
Perhe ja koulutus

Pasman vanhemmat olivat kauppias Alexander Pasma ja Johanna Nuoliniemi. Hänet vihittiin avioliittoon vuonna 1921 Anna Katarina Wahrmanin kanssa. Pasma kirjoitti ylioppilaaksi Kemin suomalaisesta yhteiskoulusta vuonna 1909 ja liittyi Pohjois-Pohjalaiseen osakuntaan. Opintojaan hän jatkoi Dresdenin eläinlääkintäkorkeakoulussa ja myöhemmin Leipzigin yliopiston yhdistetyssä lääketieteellisessä tiedekunnassa. Hän suoritti eläinlääketieteen kandidaattitutkinnon Dresdenissä vuonna 1911.
Jääkärikausi

Pasma toimi eläinlääkärinä Rovaniemellä ja osallistui jääkärivärväystoimintaan ja oli mukana järjestämässä pohjoista etappireittiä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 26. marraskuuta 1915. Pasma pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Tykistöstä hänet siirrettiin pataljoonan jalkaväkeen 12. elokuuta 1916 ja sijoitettiin 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella ja Ekkau-Kekkaussa. Pataljoonan 4. komppaniasta hänet siirrettiin 15. marraskuuta 1916 alkaen pataljoonan täydennysjoukkoon , josta laskettiin sairauden takia siviilitöihin, jona aikana hän toimi apulaiseläinlääkärinä Juliehissa.
Maailmansodan jälkeinen aika

Pasma palasi takaisin Suomeen muista jääkäreistä poiketen 9. maaliskuuta 1918 Ruotsin kautta. Suomeen päästyään hän astui Valkoisen armeijan palvelukseen 13. maaliskuuta 1918 luutnantiksi ylennettynä. Hänet sijoitettiin armeijassa eläinlääkäriksi Uudenmaan rakuunarykmenttiin. Hän osallistui sisällissodan taisteluihin Orivedellä, Lempäälässä ja Vesilahdella.
Sisällissodan jälkeinen aika

Pasma jäi sisällissodan jälkeen armeijan palvelukseen edelleen eläinlääkärinä Uudenmaan rakuunarykmentissä, josta hän siirtyi 20. elokuuta 1918 alkaen Karjalan ratsujääkärirykmenttiin. Hän erosi armeijasta 22. lokakuuta 1918 ja liittyi Suojeluskuntajärjestöön, jossa hän toimi 20. marraskuuta 1918 – 27. tammikuuta 1919 välisenä aikana Sortavalan maalaiskunnan suojeluskunnan päällikkönä. Myöhemmin hän toimi kaupungin- ja kunnaneläinlääkärinä eri paikkakunnilla aina kuolemaansa saakka.
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
|  Hilfsgruppenführer 1. maaliskuuta 1916  Luutnantti 13. maaliskuuta 1918 |     |  Vapaudenristi 4. lk. miekkojen kera  Vapaussodan muistomitali soljen kera  Jääkärimerkki |
Jääkäripataljoona 27 pataljoonaharjoituksen tauolla Lockstedter Lagerissa hieman ennen rintamalle siirtymistä vuonna 1916.
Osmo Pasanen

Osmo Pasanen. Kuva: Kaj G. Lindholm
Osmo Aulis Pasanen (s. 12. heinäkuuta 1936) on suomalaisen graafisen suunnittelun pitkäaikainen vaikuttaja ja kouluttaja.
Pasanen kävi Taideteollisen oppilaitoksen graafisen linjan 1956–1959. Hän aloitti uransa graafisena suunnittelijana Mainosrengas Oy:ssä 1957–1962 ja siirtyi sitten SEK Oy:n art directoriksi ja luovan osaston johtajaksi vuosiksi 1962–1971, kunnes perusti Airi Hastin ja Seppo Vormalan kanssa mainostoimiston Hast Pasanen Vormala Oy.
Pasanen on tehnyt graafista suunnittelua yritysten lisäksi muun muassa Ateneumin, Sara Hildenin sekä Helsingin, Turun ja Tampereen kaupungin taidemuseoille, Helsingin taidehallille, Taidekeskus Retretille ja Taidekeskus Salmelalle, sekä monille kuvataiteilijoille.
Opetustyö

Osmo Pasanen on toiminut graafisen suunnittelun tuntiopettajana Taideteollisessa keskuskoulussa vuosina 1968–1971 ja Taideteollisessa korkeakoulussa 1972–1988. Kuvallisen viestinnän, graafisen suunnittelun ja visualisoinnin tuntiopettajana sekä kurssisuunnittelijana hän toimi Markkinointi-instituutissa vuodesta 1981 ja graafisen suunnittelun tuntiopettajana MG-koulussa vuodesta 1968. Opetushallituksen kuvallisen ilmaisun toimikunnan puheenjohtajana Pasanen toimi vuosina 2001–2007 ja visuaalisen suunnittelun ammattitutkinnon tutkintotoimikunnan jäsenenä 2001–2010.
Palkinnot

Osmo Pasanen on voittanut useita palkintoja Vuoden parhaat julisteet -kilpailuissa 1966 alkaen sekä lukuisia kulta- ja hopeajyviä Kultajyvä-ilmoituskilpailussa. Pasanen sai vuonna 1993 Graafiset muotoilijat ry:n myöntämän Björn Landström -palkinnon graafisen suunnittelun tason edistämisestä Suomessa. Hän on menestynyt myös kansainvälisissä graafisen suunnittelun kilpailuissa kuten Rizzolin Kultainen painokone ja New Yorkin kansainvälinen filmi- ja televisiofestivaali. Vuoden huiput -kilpailussa Pasanen sai graafisen suunnittelun kultahuipun 1991. Vuonna 1970 hän sai Ulkomainos Oy:n myöntämän apurahan suomalaisen julistetaiteen edistämiseksi. Valtion taideteollisuuspalkinnon Pasanen sai 1985.
Edustustehtäviä

Osmo Pasanen on toiminut tuomariston jäsenenä muun muassa Lahden kansainvälisessä julistebiennalessa 1977, Vuoden parhaat julisteet -kilpailussa 1970 ja 1990, Kansallispankin liikemerkkikilpailussa sekä 46. Teatteripäivien julistekilpailussa 1973.
Pasanen on osallistunut julisteillaan suomalaisen käyttögrafiikan yhteisnäyttelyihin Pariisin Musée de la Publicitéssä 2008 ja Varsovan julistebiennalessa. Hänen töitään on julkaistu graafisen suunnittelun kansainvälisissä ammattijulkaisuissa kuten Graphis, Novum ja Modern Publicity.
Aiheesta muualla

Häti-Korkeila, Marjatta: Osmo Pasanen : pitkänlinjan persoonallisuutta.  Muoto 7(1986) : 3, s. 44-45.
Reijo Ikäheimonen, Kai Vakkuri, Osmo Pasanen: Pane jalka auringon eteen. Ulkomediat 1990. ISBN 9789529023424.
| Auktoriteettitunnisteet  |
| --- | --- |
Kansainväliset:  VIAF 
Taiteenala:  RKD Artists  ULAN
Ari Paulow

| Ari Paulow |
| --- | --- |
 Ari Paulow Helsingin kirjamessuilla 2013.
Henkilötiedot
Syntynyt: 1954 Kajaani
Kirjailija
Tyylilajit:  rikoskirjallisuus, nuortenkirjallisuus
Pääteokset:  Khilafa! Valtakunta, Jesse Hackman -sarja
Aiheesta muualla
Löydä lisää kirjailijoitaKirjallisuuden teemasivulta
Ari Paulow (s. 1954 Kajaani) on suomalainen kirjailija, jonka nykyinen kotipaikka on Kempele. Paulow tunnetaan muun muassa yksityisetsivä Jesse Hackmanin tutkimuksista kertovista rikoskirjoistaan. Hackman-dekkarit ovat pääosin kirjailijan pitkäaikaiseen kotikaupunkiin Ouluun sijoittuvia kovaotteisia toimintaromaaneja, joissa tarinan kulkua säestää hurtti huumori.  Aiemmin Paulow on kirjoittanut muun muassa Jerry Cotton Spesiaaleja sekä vuodesta 2012 alkaen nuorten seikkailuromaaneja. Paulow on toiminut kolumnistina muun muassa Kalevan omistamassa Forum24-lehdessä ja avustanut useita sanoma- ja aikakauslehtiä. Varsinaiselta koulutukseltaan Paulow on konstruktioteknikko. Paulow toimi myös ravintoloitsijana Oulussa 1980-luvun lopulta vuoteen 2010.  Paulow on  syksystä 2011 lähtien toimineen Oulun kirjailijaseuran perustajajäsen ja Suomen kirjailijaliiton jäsen.
Teoksia

Jerry Cotton: Sepänsällin spesiaali.  Oulu:  M-M Kustannus, 2002.  ISBN 951-9315-00-4
Viidakkojuoksu.  Helsinki:  Like, 2004.  ISBN 952-471-387-X
Kuolonkeinu.  Helsinki:  Like, 2005.  ISBN 952-471-632-1
Päästä meidät pahasta.  Helsinki:  Like, 2006.  ISBN 952-471-789-1
Kahden tulen välissä.  Helsinki:  Like, 2007.  ISBN 978-952-471-992-6
Viimeinen vartiomies.  Helsinki:  Like, 2008.  ISBN 978-952-01-0186-2
Itämaista rakkautta.  Helsinki:  Like, 2009.  ISBN 978-952-01-0344-6
Khilafa! Valtakunta.  Helsinki:  WSOY/Johnny Kniga, 2011.  ISBN 978-951-0-36703-2
Surmankarin vangit.  Helsinki:  Otava, 2012.  ISBN 978-951-1-25425-6
Väärä nainen.  Helsinki:  WSOY/Johnny Kniga, 2013.  ISBN 978-951-0-39774-9
Aavesaaren arvoitus. Helsinki: Otava, 2014. ISBN 978-951-1-27084-3.
Musta mamba. Helsinki: WSOY/Johnny Kniga, 2014. ISBN 978-951-0-40525-3.
Kultainen kotka. Espoo: Mistake Media, 2015. ISBN 978-952-6-81656-2.
Liikettä lihaksiin - kuntosaliharjoitteluopas. Helsinki: Readme.fi, 2016. ISBN 978-952-321-293-0
Sininen enkeli. Espoo: Mistake Media 2016. ISBN 978-952-7188-00-2
Taisteluhaukka. Espoo: Mistake Media 2017. ISBN 978-952-7188-08-8
Väärintekijät. Espoo: Mistake Media 2019. ISBN 978-952-7188-12-5
Luurankosaari. Espoo: Mistake Media 2021. ISBN 978-952-7188-18-7
Aiheesta muualla

Kotisivut
Boris Parygin

| Boris Parygin> Борис Дмитриевич Парыгин |
| --- | --- |
 Boris Dm. Parigin. 2010, 6. tammikuuta. SPb.
Henkilötiedot
Syntynyt: 19. kesäkuuta 1930 Neuvostoliitto, Leningrad
Kuollut: 9. huhtikuuta 2012 (81 vuotta) Pietari, Venäjä
Koulutus ja ura
Vaikutusalueet:  sosiaalipsykologia, estetiikka, historianfilosofia
 Nimikirjoitus
Aiheesta muualla
borisparygin.com
Boris Dmitrijevitš Parygin (ven.  Борис Дмитриевич Парыгин; 19. kesäkuuta 1930 Leningrad, Neuvostoliitto – 9. huhtikuuta 2012) oli neuvostoliittolainen filosofi ja sosiologi ja oli sosiaalipsykologian perustajia.
Elämä

Boris Parygin opiskeli filosofiaa Pietarin valtionyliopistossa (1948—1953). Parygin oli filosofian tohtori ja työskenteli professorina. Hänen asiantuntemuksensa ulottui monille sosiaalipsykologian erikoisaloille sen historiaan, metodologiaan, teoriaan ja prakseologiaan.
Parygin työskenteli vuodesta 1968 Herzenin yliopistossa filosofisen tiedekunnan johtajana. Vuonna 1972 hänet leimattiin marxismia koskevien tulkintojen vuoksi revisionistiksi.
Julkaisuja > Kirjat

Социальная психология. Истоки и перспективы. Санкт-Петербург: СПбГУП, 2010. – 533. ISBN 978-5-7621-0543-9 (venäjäksi)
Социальная психология. Санкт-Петербург: СПбГУП, 2003. – 616. ISBN 5-7621-0250-5, 978-5-7621-0250-6 (venäjäksi)
Анатомия общения. Санкт-Петербург: изд. Михайлова, 1999. – 301. ISBN 5-8016-0046-9 (venäjäksi)
Социальная психология. Проблемы методологии, истории и теории. Санкт-Петербург: СПбГУП, 1999. – 592. ISBN 5-7621-0100-2 (venäjäksi)
Социальная психология территориального самоуправления. Санкт-Петербург: Унигум, 1993. – 170. ISBN 5-02-027347-3 (venäjäksi)
Социально-психологический климат коллектива. Пути и методы изучения., Ленинград: Наука, 1981. – 192. (venäjäksi)
Научно-техническая революция и личность. Москва: Политиздат, 1978. – 240. (venäjäksi)
Научно-техническая революция и социальная психология. Ленинград: Знание, 1976. – 39. (venäjäksi)
Основы социально-психологической теории. Москва: Мысль, 1971. – 352. (venäjäksi)
1982. Grundlagen der sozialpsychologischen Theorie. Köln: Pahl-Rugenstein Verlag., – 264. ISBN 3-7609-0186-7 (saksaksi)
1977. 社会心理学原論, 海外名著選〈76〉. – 明治図書出版 Tokio, 281. (japaniksi)
1976. Grundlagen der sozialpsychologischen Theorie. Berlin : VEB, – 266. (saksaksi)
1975. Grundlagen der sozialpsychologischen Theorie. Köln: Pahl-Rugenstein Verlag., – 265 S., OBr. ISBN 3-7609-0186-7 (saksaksi)
1975. Grundlagen der sozialpsychologischen Theorie. – (1. Aufl.) Berlin : Deutscher Verlag der Wissenschaften, 264. (saksaksi)
Общественное настроение. – Москва: Мысль, 1966. – 328. (venäjäksi)
Социальная психология как наука (2. painos). Ленинград : Лениздат, 1967. – 264. (venäjäksi)
1972. A psicologia social como ciência. Rio de Janeiro: Zahar Ed. – 218. (portugaliksi)
1968. Социалната психология като наука. София. – 240. (bulgariaksi)
1968. Sociialni psychologie jako veda. Prag. – 192.(tšekiksi)
1967. La psicologia social como ciencia. Montevideo: Pueblos Unidos, – 249. (espanjaksi)
Социальная психология как наука Ленинград: ЛГУ, 1965. – 208. (venäjäksi)
Что такое социальная психология. Ленинград: б.и., 1965. – 39. (venäjäksi)
Julkaisuja > Artikkelit (valikoima)

Advance of science and technology and the problem of self-realization of an tndividual. Proceedings of the 2nd Finnish-Soviet symposium on personality. Tampere. 1983, June 14v16. (englanniksi)
Scientific and technological progress and socio-psychological climate in a scientific collective. Proceedings of the 1nd Finnish-Soviet symposium on personality. Moscow, 1979. S. 18. (englanniksi)
The subject matter of social psychology. American Psychologist. Vol. 19 (5). May 1964, s. 342–349. (englanniksi)
On the subject of social psychology. Joint publications research (selected translation abstract) Number: AD0405666. 16 Apr 1963. Washington D.C. (englanniksi)
Bemerkungen zum Gegenstand der Sozialpsychologie. Gesellschaftswissenschaftliche. Beitrage #8, Berlin. 1963, s. 889–898. (saksaksi)
К вопросу о предмете социальной психологии. Вопросы психологии. 1962.  № 5. (venäjäksi)
Ленин об общественных настроениях. Вестник ЛГУ. – № 17. Сер. Экономика, философия и право. – 1952. – Вып. 3. (venäjäksi)
Aiheesta muualla

Kuvia tai muita tiedostoja aiheesta Boris Parygin Wikimedia Commonsissa
Lisää luettavaa aiheesta Boris Parygin on Wikiaineistossa
Boris Parygin Foundation (Arkistoitu – Internet Archive)
Большая биографическая энциклопедия на Академике (venäjäksi)
B. D. Parygin. 8 works
Boris Parygin's obituary (Arkistoitu – Internet Archive) (venäjäksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Boris Parygin
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Latvia  Japani  Tšekki  Alankomaat  Puola 
Tieteilijät:  CiNii 
Henkilöt:  Deutsche Biographie  DDB 
B. D. Parygin (artikkeli). Proceedings of the 2nd Finnish-Soviet symposium on personality. Tampere. June 14v16 1983 – 51–56 s.
Käännös suomeksi
Pastori

Alempi papisto
Lukija
Alidiakoni
Ylempi papisto
Diakoni
Ylidiakoni
Pappi (Presbyteeri)
Pastori
Kirkkoherra
Rovasti
Piispa
Apulaispiispa
Metropoliitta
Arkkipiispa
Eksarkki
Patriarkka
Luostaripapisto
Munkkidiakoni
Arkkidiakoni
Pappismunkki
Arkkimandriitta
Igumeeni
n
k
Pappeus
Yleinen pappeus
Erityinen pappeus
Papinvirat
Seurakuntapastori
Kappalainen
Kirkkoherra
Lääninrovasti
Tuomiorovasti
Piispa
Arkkipiispa
n
k
Pastori (latinan sanasta pastor 'paimen', lyhenne past.) on erityisesti kristinuskoon liittyvä hengellisen työn virka, jonka tarkempi sisältö vaihtelee huomattavasti eri kirkkokunnissa. Termiä käytetään usein protestanttisissa kirkoissa ja kirkkokunnissa.
Sanaa käytetään arkikielessä ja joissain kirkkokunnissa nimityksen ”pappi” synonyyminä, mutta sanoilla on Raamatussa ja teologiassa toisistaan erillinen merkitys. Sana 'pappi' liittyy Raamatussa uhrien toimittamiseen sekä Jumalan ja ihmisen välimiehenä toimimiseen, 'paimen' tai 'kaitsija' (pastori) seurakunnan johtamiseen. Protestanttisissa kirkoissa käytetään viranhaltijoista usein mieluummin pastori-sanaa, kahdesta syystä. Ensinnä, pappi-sana halutaan varata tarkoittamaan vanhatestamentillista kulttipappeutta, Jeesuksen erityisasemaa välittäjänä sekä kristittyjen yleistä pappeutta. Toiseksi, pastori-sanan käytöllä voidaan korostaa viran epähierarkkisuutta ja ykseyttä. Tällöin kirkkokunnan virkakäsityksessä torjutaan mahdollisesti hengellisen viran hierarkkinen jako piispuuteen, pappeuteen ja diakonin virkaan. Toinen perinteisesti käytetty sana, jolla vältetään hierarkkinen virkateologia, on saarnavirka.
Kuitenkin esimerkiksi luterilaisessa kirkossa ja anglikaanisessa kirkossa voidaan kirkon erityisen viran haltijoita kutsua sekä papeiksi että pastoreiksi. Suomen kieleen sana pappi on vakiintunut ja on hyvin vanha, eikä siihen yleensä liitetä kielteisiä merkityksiä, mutta sitä ei käytetä arvonimenä henkilön nimen yhteydessä. Sen sijaan monissa ulkomaisissa yhteyksissä protestantit voivat aidosti vieroksua englannin kielen priest-sanan käyttöä.
Pastori evankelis-luterilaisessa kirkossa

Suomen evankelis-luterilaisessa kirkossa 'pastori' on virallisesti sellaisen pappisviran haltijan nimitys, joka ei ole saanut rovastin arvonimeä. Kirkkoherroista ei yleensä myöskään käytetä pastori-nimitystä, mutta pastori- tai rovasti-nimitys palautuu käyttöön kirkkoherran virasta luovuttaessa.  Pappisviran haltija on seurakunnan paimenen tehtävään koulutettu, kutsuttu ja vihitty henkilö. Kaikki pastorit eivät toimi kirkon työntekijöinä, vaan saattavat olla hengellisten järjestöjen palveluksessa tai toimia muissa kuin pastoraalisissa työtehtävissä. Silti heillä on pappisvirkaan kuuluvat oikeudet saarnata ja suorittaa kirkollisia toimituksia.
Ruotsissa on käytössä selvä ero pappi ja pastori nimikkeiden käytössä. Pappi tarkoittaa sellaisen kirkon viranhaltijaa, joissa on pappisvihkimys, pastori on vapaan kirkkokunnan viranhaltija. Aikaisemmin Ruotsin kirkossa pastor oli joissain yhteyksissä kirkkoherran (kyrkoherde) synonyymi, esim. Pastorskansli - Kirkkoherranvirasto tai joskus virkanimikkeenä käytetty muoto "Pastorn i XX församling" - XX seurakunnan kirkkoherra. Kirkkojärjestyksestä nämä termit jäivät pois vuoden 2000 alussa.
Myös jotkut aiemmin saarnaaja-nimityksellä toimineet sananjulistajat ovat oma-aloitteisesti alkaneet käyttää itsestään pastori-nimitystä, ilman siihen oikeuttavaa koulutusta ja virkaa.
Pastori helluntaiherätyksessä

Lähes satavuotias Helluntaiherätys on hiljalleen alkanut omaksua pastori-nimikkeen käyttöä. Yleisesti herätyksessä ymmärretään seurakuntatyötä tekevät henkilöt pastoreiksi. Nimikkeen alkuperä on Raamatussa, jossa puhutaan seurakunnan paimenista (kreikaksi poimen, latinaksi pastor) eli kaitsijoista. Raamatun perusteella ei voi osoittaa, että nimikkeen käyttö edellyttäisi muodollista koulutusta tai virallista virkaan vihkimistä.kenen mukaan? Helluntaiseurakunnissa seurakuntatyöhön asetetut henkilöt siunataan aina tehtäväänsä ja heidät tunnustetaan yhteisessä tilaisuudessa herätyksen vuosittaisessa kirkolliskokouksessa, josta nykyisin käytetään nimitystä Syyspäivät (aiemmin Talvipäivät). Käytännössä helluntaiseurakunnat kouluttavat työntekijänsä seurakuntatyötä varten ja kouluttamattomat maallikkopastorit alkavat olla poikkeus.
Aiheesta muualla

Kuvia tai muita tiedostoja aiheesta Pastori Wikimedia Commonsissa
Patukaktukset

| Patukaktukset |
| --- | --- |
 Vasemmalla lajin Harrisia gracilis hedelmä, oikealla lajin H. martinii kukka.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Caryophyllales
Heimo::  Kaktuskasvit Cactaceae
Alaheimo::  Cactoideae
Tribus::  Trichocereeae
Suku::  Patukaktukset Harrisia  Britton (1908)
Infobox OKNimi-testi OK: 
Patukaktukset (Harrisia) on 20-lajinen trooppisen Amerikan kaktuskasvisuku, joka on saanut nimensä William Harrisin mukaan, joka tutki Jamaikan kasvistoa. Patukaktukset ovat puumaisia tai pensastavia, hoikka- ja usein varsin rentovartisia sekä suurikukkaisia kaktuksia. Ne kukkivat yöllä.
Tuntomerkit

Patukaktusten kasvutapa vaihtelee puumaisesta maanmyötäiseen tai köynnösmäiseen. Pituutta ne voivat saavutta jopa seitsemnän metrin verran. Juuret ovat toisinaan mukulamaisia, varret liereitä, nivelettömiä ja ilmajuurettomia. Pituussuuntaisten uurteiden määrä vaihtelee 4–12. Kussakin piikkiryhmässä (areolissa) on muutama tai paljon piikkejä. Kukat ovat suppilomaisia, valkoisia ja jopa 12 cm leveitä. Hoikassa kukkapohjuksessa on karvamaisia piikkejä tai villakarvaa. Hedelmä on mehevä, keltainen tai oranssinvärinen, toisinaan avautuva. Siemenet ovat leveän soikeita ja mustia sekä nystermäisiä.
Levinneisyys

Patukaktusten levinneisyys käsittää Floridan, Karibian alueen, ja Etelä-Amerikassa Brasilian, Paraguayn, Bolivian ja Argentiinan.
Lajit

Patukaktusten 20 lajia jaetaan kahdeksi alasuvuksi: Harrisia ja Eriocereus. Edelliseen kuuluu lajeja, joilla on avautumattomat hedelmät ja puumainen kasvutapa, jälkimmäiseen lajeja, joilla on avautuvat hedelmät ja köynnöstävä tai pensasmainen kasvutapa. Edellinen alasuku rajoittuu Floridaan ja Karibian alueelle, jälkimmäinen trooppiseen Etelä-Amerikkaan.
Harrisia aboriginum
Harrisia adscendens
Harrisia balansae
Harrisia brookii
Harrisia divaricata
Harrisia carlei
Harrisia eriophora
Harrisia fernovii
Harrisia fragrans
Harrisia gracilis
Harrisia hurstii
Harrisia martinii
Harrisia nashii
Harrisia pomanensis
Harrisia portoricensis
Harrisia simpsonii
Harrisia taetra
Harrisia taylori
Harrisia tetracantha
Harrisia tortuosa
Pentti Peitsamo

Pentti Valdemar Peitsamo (3. joulukuuta 1920 Karkku – 7. joulukuuta 1998 Nokia) oli nokialainen pelimannimuusikko ja -säveltäjä. Hän johti Nokian Musikantteja ja soitti vuodesta 1982 viulua Pinsiön Pelimanneissa. Vuosina 1989–1990 hän johti Ikaalisten viulupelimanneja. Hän oli rock-muusikko Kari Peitsamon isä.
Diskografia

Nokian musikantit ja Nokialaiset: Lehmusten laulu (1974,  Discophon)
James Patterson

| James Patterson |
| --- | --- |

Henkilötiedot
Syntynyt: 22. maaliskuuta 1947 (ikä 77) Newburgh, New York
Kansalaisuus:  Yhdysvallat
Kirjailija
Tuotannon kieli: Englanti
Tyylilajit:  Jännitys
Aiheesta muualla
www.jamespatterson.com
Löydä lisää kirjailijoitaKirjallisuuden teemasivulta
James B. Patterson (s. 22. maaliskuuta 1947) on yhdysvaltalainen jännityskirjailija, joka tunnetaan laajalti afroamerikkalaisesta psykologista Alex Crossista kertovasta kirjasarjastaan. Patterson kirjoitti myös kirjat When The Wind Blows (Kun tuuli puhaltaa) ja sen jatko-osan The Lake House (Talo järvellä).
Biografia

James Patterson on J. Walter Thompson -mainostoimistoketjun entinen johtaja. 1990-luvun alussa Patterson keksi sloganin ”I'm a Toys 'R' Us Kid” (suom. "Minä olen Toys R Us -lapsi")." Pian Hämähäkin ajan menestyksen jälkeen hän jätti firman ja omisti aikansa kirjoittamiselle. Hänen kehittelemänsä hahmo Alex Cross, entinen psykiatri Washington D.C. Police Departmentissa ja Yhdysvaltain liittovaltion poliisissa (FBI:ssa), joka nyt työskentelee yksityispsykologina ja valtion konsulttina, on päähenkilönä romaaneissa, jotka kuuluvat hänen lukijoidensa keskuudessa suosituimpiin kirjoihin ja ovat Yhdysvalloissa parhaiten myyviä etsiväkirjoja viimeisen kymmenen vuoden aikanamilloin?. Patterson on 33-vuotisen kirjailijanuransa aikanaselvennä kirjoittanut 52 romaania.
Vuonna 2007 joka viidestoista myyty kovakantinen romaani oli James Pattersonin kirjoittama, minkä arvioitiin tarkoittavan 16 miljoonaa myytyä kirjaa pelkästään Pohjois-Amerikassa. Forbes-lehden mukaan Patterson ansaitsi 50 miljoonaa dollaria kesäkuiden 2007 ja 2008 välisenä aikana, mikä asetti hänet parhaiten ansaitsevien kirjailijoiden listalla toiseksi. Kokonaisuudessaan Pattersonin kirjat ovat myyneet maailmanlaajuisesti noin 350 miljoonaa kappaletta (2016). Hän on voittanut palkintoja: muun muassa Edgar Awardin, BCA Mystery Guild’s Thriller of the Year- ja International Thriller of the Year -palkinnot. Pattersonia kutsuttiin Time-lehdessä "mieheksi, joka ei voi ampua ohi"lähde tarkemmin?. Hän on ensimmäinen kirjailija, jonka kaksi kirjaa sijoittuivat samaan aikaan ensimmäisiksi The New York Timesin aikuisten ja lasten bestseller-listoilla, ja ensimmäinen, jolla oli kaksi kirjaa NovelTrackerin top 10 -listalla yhtäaikaa. Hänellä on eniten New York Times bestseller-listalle päässeitä kirjoja, yhteensä 45 kirjaa. Hän on myös vieraillut Simpsonit-tv-ohjelmassa (jaksossa "Yokel Chords"), jossa hän esitti itseään. Lisäksi Patterson vieraili cameoroolissa rikossarjan Castle avausjaksossa. Castle kertoo jännityskirjailijasta, joka auttaa poliisia.
Patterson tunnetaan myös siitä, että hän kirjoittaa kirjojaan yhteistyössä muiden kirjailijoiden kanssa, kuten Maxine Paetro, Andrew Gross ja Peter DeJonge, ja on usein sanonut, että muiden kirjailijoiden kanssa työskentely tuo uusia ja mielenkiintoisia ideoita hänen kirjoihinsa. Syyskuussa 2009 Patterson allekirjoitti kirjasopimuksen, jonka mukaan hän kirjoittaa itse tai yhteistyönä yksitoista kirjaa aikuisille ja kuusi kirjaa nuorille aikuisille vuoden 2012 loppuun mennessä. Forbes raportoi sopimuksen olevan vähintään 150 miljoonan dollarin arvoinen, mutta Patterson sanoi, että arvio "ei ole lähellä".
Kritiikki

Kauhukirjailija Stephen King on kuvaillut Pattersonin kirjoittamia kirjoja halvoiksi trillereiksi ja yhdessä haastattelussa kutsui tätä hirveäksi kirjailijaksi. Patterson vastasi tylyn yksinkertaisesti: "Minä haluan vain olla jännittävin jännityskirjailija."
Yksityiselämä

Patterson asuu Floridan Palm Beachissa vaimonsa Susanin ja poikansa kanssa.